
	Comisia pentru buget, finanţe şi bănci
	
	Bucureşti,       25.03.2009 

Nr. 22/167


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.220/2008 pentru modificarea art. 1 alin.(2) lit. i) din Ordonanţa Guvernului nr. 29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă, cu care Comisia pentru buget, finanţe şi bănci a fost sesizată în fond cu adresa Biroului Permanent nr.  PLx.140 din 2 martie 2009.

	PREŞEDINTE,

Viorel ŞTEFAN 

RAPORT

asupra proiectului de Lege privind aprobarea Ordonanţei de urgenţă a Guvernului nr.220/2008 pentru modificarea art. 1 alin.(2) lit. i) din Ordonanţa Guvernului nr. 29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă
Cu adresa nr. PLx.140 din 2 martie 2009, Biroul Permanent conform art. 95 şi art. 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectului de Lege privind aprobarea Ordonanţei de urgenţă a Guvernului nr.220/2008 pentru modificarea art. 1 alin.(2) lit. i) din Ordonanţa Guvernului nr. 29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă.

La întocmirea raportului s-au avut în vedere avizele Consiliului Legislativ şi Comisiei pentru administraţie publică, amenajarea teritoriului şi echilibru ecologic.
Prezentul proiect de Lege are ca obiect de reglementare modificarea definiţiei prefinanţării, prin modificarea art. 1 alin.(2) lit.i din Ordonanţa Guvernului nr. 29/2007. Se consideră necesară modificarea definiţiei prefinanţării pentru a răspunde necesităţii de a acorda prefinanţare beneficiarilor de instrumente structurale şi pentru proiectele care intră sub incidenţa ajutorului de stat/ de minimis, reprezentând ajutor de minimis acel ajutor de stat care nu depăşeşte într-o perioadă determinată de timp plafonul prevăzut de reglementările comunitare în vigoare.
In raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 26 deputaţi, din totalul de 30 membri ai comisiei iar din partea Ministerului Finanţelor Publice, în calitate de iniţiator, doamna Steliana Dumitrescu, director în cadrul Autorităţii de Certificare şi Plată.
Raportul comisiei a fost adoptat cu unanimitate de voturi. 

Proiectul de Lege a fost adoptat de Senat în şedinţa din data de 23 februarie 2009.

Proiectul de lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr.220/2008 pentru modificarea art. 1 alin.(2) lit. i) din Ordonanţa Guvernului nr. 29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă, în şedinţa din data de 24.03.2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Viorel ŞTEFAN
	SECRETAR,

Iuliu NOSA


Expert parlamentar
Rădoi Florentina

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. Crt.
	Text SENAT
	Text amendament
	Motivarea admiterii

	1.
	Lege

Privind aprobarea Ordonanţei de urgenţă a Guvernului nr.220/2008 pentru modificarea art. 1 alin.(2) lit. i) din Ordonanţa Guvernului nr. 29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă
	NEMODIFICAT
	

	2.
	ARTICOL UNIC. – Se aprobă Ordonanţa de urgenţă a Guvernului nr.220/2008 pentru modificarea art. 1 alin.(2) lit. i) din Ordonanţa Guvernului nr. 29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă, cu următoarea modificare:
	ARTICOL UNIC. – Se aprobă Ordonanţa de urgenţă a Guvernului nr.220/2008 pentru modificarea art. 1 alin.(2) lit. i) din Ordonanţa Guvernului nr. 29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă.
	

	3.
	- în tot cuprinsul Ordonanţei de urgenţă, sintagma „Ministerul Economiei şi Finanţelor” se înlocuieşte cu sintagma „Ministerul Finanţelor Publice”.
	SE ELIMINA
	Nu este necesară această precizare, deoarece OUG nr. 221/2008 pentru stabilirea unor măsuri de reorganizare în cadrul administraţiei publice centrale, prevede că în cuprinsul actelor normative în vigoare, anumite denumiri ale unor autorităţi se înlocuiesc în mod corespunzător.


